
ŠAKIŲ RAJONO SAVIVALDYBĖS TARYBA

SPRENDIMAS

DĖL VALSTYBEI NUOSAVYBĖS TEISE PRIKLAUSANČIO TURTO NURAŠYMO

2012 m. balandžio 26 d. Nr. T-187
Šakiai


Rajono savivaldybės taryba, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 22 str. 1 d. 1 ir 2 p., 23 str. 6 d., įgyvendindama Vyriausybės 2001 m. spalio 19 d. nutarimu Nr. 1250 (Žin., 2001, Nr. 90-3175) patvirtintą Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą, rajono savivaldybės tarybos 2012 m. vasario 29 d. sprendimą Nr. T-62 „Dėl valstybės turto pripažinimo netinkamu (negalimu) naudoti“ bei atsižvelgdama į Specialiosios pedagogikos ir psichologijos centro raštą Nr. (2.4) V5-103 „Dėl pripažinto nereikalingu, netinkamu (negalimu) naudoti ilgalaikio materialiojo ir nematerialiojo turto bei trumpalaikio materialiojo turto nurašymo“, nusprendžia:


1. Nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu rajono savivaldybės patikėjimo teise valdomą ilgalaikį materialųjį ir nematerialųjį bei trumpalaikį materialųjį turtą pagal priedą.


2. Įpareigoti rajono savivaldybės Pedagoginės psichologinės tarnybos direktorę būti atsakinga už 1 punkte nurodyto nurašomo turto išardymą ir likvidavimą.

